  Виталий Пронин Кузебай Герд нимо гимназиын толон 19-тӥ Герд лыдӟонъёс ортчизы. Конференцие 150 пала адями люкаськиз: дышетӥсьёс, кенешчиос, ёросъёсысь нылпиос, тодосчиос, вузъёсын но ссузъёсын дышетскисьёс. Сое быдэсак дасязы нылпиос. “Удмурт Кенеш” огазеяськонлэн кивалтӥсез Игорь Семёнов верамъя, пиналъёс туж шугъяськизы, но тыршизы ваньзэ ӟеч лэсьтыны. Кузебай Герд нимо премиен пусъемын вал "Удмурт дунне" газет но  Глазкарысь шаерчилы Геннадий Ложкинлы. - Тау коллективез пусъемды понна, - шуиз “Удмурт дунне” газетлэн валтӥсь редакторез Зинаида Рябинина. - 100 ар ӵоже ини потэ удмурт газет. Сомында дано удмуртъёсын тодматӥз со калыкез! Ми, газетчиос, редакцие ужаны гинэ ум ветлӥське, ми отын сюлмынымы улӥськом, калыклы анай кылын иворъёс вуттыны тыршиськом, асьме нылпиосмы но удмурт кылын верасько. Газетлэн юбилеезлы сӥзьыса, трос ужрадъёс чакламын на. Уноез соос ортчозы июнь толэзе. Соку ваньдэсты витиськом бадӟым удмурт праздникамы. Кузебай Герд нимо премиез басьтэ Зинаида Кирилловна Геннадий Ложкин басьтэ премия Теги: Гердлыдонъёс КузебайГерд удмуртдунне  